CELEX: 32021R1754
Language: sk
Date: 2021-10-04 00:00:00
Title: Vykonávacie nariadenie Komisie (EÚ) 2021/1754 zo 4. októbra 2021, ktorým sa mení vykonávacie nariadenie Komisie (EÚ) 2019/1382, ktorým sa menia určité nariadenia, ktorými sa ukladajú antidumpingové alebo antisubvenčné opatrenia na určité výrobky z ocele, na ktoré sa vzťahujú ochranné opatrenia

5.10.2021   
               
               
                  SK
               
               
                  Úradný vestník Európskej únie
               
               
                  L 352/1
               
            
         VYKONÁVACIE NARIADENIE KOMISIE (EÚ) 2021/1754
         zo 4. októbra 2021,
         ktorým sa mení vykonávacie nariadenie Komisie (EÚ) 2019/1382, ktorým sa menia určité nariadenia, ktorými sa ukladajú antidumpingové alebo antisubvenčné opatrenia na určité výrobky z ocele, na ktoré sa vzťahujú ochranné opatrenia
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2015/477 (1) z 11. marca 2015 o opatreniach, ktoré Únia môže prijať vo vzťahu k účinnosti antidampingových a vyrovnávacích opatrení kombinovaných s ochrannými opatreniami,
         keďže:
         
                     (1)
                  
                  
                     Vykonávacím nariadením Komisie (EÚ) 2019/159 (2) Komisia uložila ochranné opatrenie, pokiaľ ide o určité výrobky z ocele, na obdobie troch rokov. Uvedené opatrenia majú formu colných kvót uplatniteľných na vymedzené obdobia, pričom clo pri prekročení kvóty vo výške 25 % je splatné, keď dovoz prekročí stanovenú prahovú hodnotu zodpovedajúcu priemernej úrovni dovozu v rokoch 2015 až 2017. Vykonávacím nariadením Komisie (EÚ) 2021/1029 (3) Komisia predĺžila uplatňovanie tohto ochranného opatrenia o tri roky, a to do 30. júna 2024.
                  
               
                     (2)
                  
                  
                     Vykonávacím nariadením Komisie (EÚ) 2019/1382 (4) Komisia zaviedla mechanizmus, ktorý bráni tomu, aby sa toto clo pri prekročení kvóty uplatňovalo súbežne s antidumpingovými a/alebo vyrovnávacími opatreniami, ktoré sa takisto uplatňujú na niektoré výrobky z ocele.
                  
               
                     (3)
                  
                  
                     Na tento účel sa v prílohe k vykonávaciemu nariadeniu (EÚ) 2019/1382 uviedli všetky antidumpingové a antisubvenčné opatrenia týkajúce sa výrobkov, ktoré v danom čase podliehali aj ochrannému opatreniu, a špecifikovalo sa antidumpingové a/alebo antisubvenčné clo, ktoré by sa malo uplatniť, keď sa začne uplatňovať clo pri prekročení kvóty.
                  
               
                     (4)
                  
                  
                     Komisia uložila 6. júla 2021 vykonávacím nariadením Komisie (EÚ) 2021/1100 (5) konečné antidumpingové clo na dovoz určitých plochých výrobkov zo železa, z nelegovanej ocele alebo ostatnej legovanej ocele valcovaných za tepla s pôvodom v Turecku.
                  
               
                     (5)
                  
                  
                     Na tieto výrobky by sa mal uplatňovať mechanizmus zabraňujúci súbežnému uplatňovaniu opatrení, keďže podliehajú aj ochrannému opatreniu. Príloha k vykonávaciemu nariadeniu (EÚ) 2019/1382 by sa preto mala zmeniť tak, aby zahŕňala vykonávacie nariadenie (EÚ) 2021/1100.
                  
               
                     (6)
                  
                  
                     V snahe zabezpečiť pre hospodárske subjekty transparentnosť bude v budúcnosti každé nariadenie, ktorým sa ukladá antidumpingové a/alebo antisubvenčné clo týkajúce sa výrobkov z ocele, na ktoré sa vzťahuje aj ochranné opatrenie, obsahovať osobitné ustanovenia, ktoré zabránia ich súbežnému uplatňovaniu s ochranným clom pri prekročení kvóty.
                  
               
                     (7)
                  
                  
                     Opatrenia stanovené v tomto nariadení sú v súlade so stanoviskom Výboru pre nástroje na ochranu obchodu,
                  
               PRIJALA TOTO NARIADENIE:
         
            Článok 1
            Vykonávacie nariadenie (EÚ) 2019/1382 sa mení takto:
            
                        1.
                     
                     
                        V prílohe 1.B „Zoznam nariadení, ktorými sa ukladajú antidumpingové a antisubvenčné opatrenia na výrobky podliehajúce ochrannému opatreniu“ sa dopĺňa tento odsek:
                        
                                    „20.
                                 
                                 
                                    VYKONÁVACIE NARIADENIE KOMISIE (EÚ) 2021/1100 z 5. júla 2021, ktorým sa ukladá konečné antidumpingové clo a s konečnou platnosťou sa vyberá predbežné clo uložené na dovoz určitých plochých výrobkov zo železa, z nelegovanej ocele alebo ostatnej legovanej ocele valcovaných za tepla s pôvodom v Turecku (Ú. v. EÚ L 238, 6.7.2021, s. 32).“
                                 
                              
                  
                        2.
                     
                     
                        V prílohe 2 „Sadzby antidumpingových a/alebo vyrovnávacích ciel uplatniteľné, pokiaľ je ochranné clo splatné za ten istý výrobok“ sa dopĺňa táto príloha 2.19:
                        „PRÍLOHA 2.19
                        Vykonávacie nariadenie Komisie (EÚ) 2021/1100 z 5. júla 2021, ktorým sa ukladá konečné antidumpingové clo a s konečnou platnosťou sa vyberá predbežné clo uložené na dovoz určitých plochých výrobkov zo železa, z nelegovanej ocele alebo ostatnej legovanej ocele valcovaných za tepla s pôvodom v Turecku (Ú. v. EÚ L 238, 6.7.2021, s. 32).
                        
                                    
                                       Krajina
                                    
                                 
                                 
                                    
                                       Spoločnosť
                                    
                                 
                                 
                                    
                                       Doplnkový kód TARIC
                                    
                                 
                                 
                                    
                                       Pôvodné konečné antidumpingové clo
                                    
                                 
                                 
                                    
                                       Antidumpingové clo od začiatku splatnosti ochranného opatrenia
                                    
                                 
                              
                                    Turecko
                                 
                                 
                                    Çolakoğlu Metalurji A.Ş.
                                 
                                 
                                    C602
                                 
                                 
                                    7,3  %
                                 
                                 
                                    0,0  %
                                 
                              
                                    Turecko
                                 
                                 
                                    Skupina Erdemir: — Ereğli Demir ve Çelik Fabrikalari T.A.S. — İskenderun Demir ve Çelik A.Ş.
                                 
                                 
                                    C603
                                 
                                 
                                    5,0  %
                                 
                                 
                                    0,0  %
                                 
                              
                                    Turecko
                                 
                                 
                                    Habaş Sinai ve Tibbi Gazlar İstihsal Endüstrisi A.Ş
                                 
                                 
                                    C604
                                 
                                 
                                    4,7  %
                                 
                                 
                                    0,0  %
                                 
                              
                                    Turecko
                                 
                                 
                                    Ağir Haddecilik A.Ş.
                                 
                                 
                                    C605
                                 
                                 
                                    5,7  %
                                 
                                 
                                    0,0  %
                                 
                              
                                    Turecko
                                 
                                 
                                    Borçelik Çelik Sanayii Ticaret A.Ş.
                                 
                                 
                                    C606
                                 
                                 
                                    5,7  %
                                 
                                 
                                    0,0  %
                                 
                              
                                    Turecko
                                 
                                 
                                    Všetky ostatné spoločnosti
                                 
                                 
                                    C999
                                 
                                 
                                    7,3  %
                                 
                                 
                                    0,0  %“
                                 
                              
                  
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 4. októbra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 83, 27.3.2015, s. 11.
         
            (2)  Vykonávacie nariadenie Komisie (EÚ) 2019/159 z 31. januára 2019, ktorým sa ukladajú konečné ochranné opatrenia týkajúce sa dovozu určitých výrobkov z ocele (Ú. v. EÚ L 31, 1.2.2019, s. 27).
         
            (3)  Vykonávacie nariadenie Komisie (EÚ) 2021/1029 z 24. júna 2021, ktorým sa mení vykonávacie nariadenie Komisie (EÚ) 2019/159 s cieľom predĺžiť platnosť ochranného opatrenia týkajúceho sa dovozu určitých výrobkov z ocele (Ú. v. EÚ L 225 I, 25.6.2021, s. 1).
         
            (4)  Vykonávacie nariadenie Komisie (EÚ) 2019/1382 z 2. septembra 2019, ktorým sa menia určité nariadenia, ktorými sa ukladajú antidumpingové alebo antisubvenčné opatrenia na určité výrobky z ocele, na ktoré sa vzťahujú ochranné opatrenia (Ú. v. EÚ L 227, 3.9.2019, s. 1).
         
            (5)  Vykonávacie nariadenie Komisie (EÚ) 2021/1100 z 5. júla 2021, ktorým sa ukladá konečné antidumpingové clo a s konečnou platnosťou sa vyberá predbežné clo uložené na dovoz určitých plochých výrobkov zo železa, z nelegovanej ocele alebo ostatnej legovanej ocele valcovaných za tepla s pôvodom v Turecku (Ú. v. EÚ L 238, 6.7.2021, s. 32).